Арно Райнфранк
Нощем

Превод от немски: Блага Димитрова, —

chitanka.info

Приижда през прозореца нощта

като коприна нежна.

С тиктакане часовникът тъче

на времето градежа.

Едва прелита вятър на вълни

по листите на клена.

Отеква като вест незнаен звук

през твоя сън смутено.

Просвирва влак далечния си зов

и чезне без следа.

Животът може да е тъй щастлив

на нашата звезда.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.